ประกาศกระทรวงพลังงานประกาศกระทรวงพลังงานเรื่องหลักเกณฑ์ วิธีการ ระเบียบปฏิบัติ และแนวทางในการจัดทำรายงานผลการปฏิบัติตามมาตรการป้องกันแก้ไข ลด ติดตามและตรวจสอบผลกระทบสิ่งแวดล้อมระบบการขนส่งก๊าซธรรมชาติทางท่อพ.ศ. ๒๕๕๖ อาศัยอำนาจตามความในข้อ ๔ แห่งกฎกระทรวงระบบการขนส่งก๊าซธรรมชาติทางท่อพ.ศ. ๒๕๕๖ ออกตามความในพระราชบัญญัติควบคุมน้ำมันเชื้อเพลิง พ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพลังงานออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศกระทรวงพลังงานเรื่อง หลักเกณฑ์ วิธีการระเบียบปฏิบัติและแนวทางในการจัดทำรายงานผลการปฏิบัติตามมาตรการป้องกัน แก้ไข ลดติดตาม และตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อ พ.ศ. ๒๕๕๖ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้โครงการ หมายความว่า โครงการระบบการขนส่งก๊าซธรรมชาติทางท่อรายงานด้านสิ่งแวดล้อม (Environmental Report ; ER) หมายความว่าเอกสารการศึกษาสภาพแวดล้อมปัจจุบันและการกำหนดมาตรการป้องกัน แก้ไข ลด ติดตามและตรวจสอบผลกระทบสิ่งแวดล้อมสำหรับโครงการที่สามารถใช้ประมวลหลักการปฏิบัติงาน (Code of Practice)รายงานผลการปฏิบัติตามมาตรการ (Monitoring Report ; MR) หมายความว่ารายงานผลการปฏิบัติตามมาตรการป้องกัน แก้ไข ลด ติดตามและตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อข้อ ๔ แนวทางในการจัดทำรายงานผลการปฏิบัติตามมาตรการให้เป็นไปตามแนวทาง ดังต่อไปนี้(๑) หน้าปกของรายงานผลการปฏิบัติตามมาตรการต้องประกอบด้วยชื่อของรายงาน ชื่อโครงการและที่ตั้งโครงการช่วงระยะเวลาของโครงการที่จัดส่งรายงาน ชื่อเจ้าของโครงการ และชื่อผู้จัดทำรายงาน(๒) องค์ประกอบของรายงานผลการปฏิบัติตามมาตรการอย่างน้อยจะต้องประกอบด้วย รายละเอียดต่าง ๆ ดังนี้(ก) สรุปรายละเอียด และที่ตั้งโครงการ พร้อมแสดงแผนที่ประกอบ(ข)แผนการดำเนินการติดตามมาตรการลดผลกระทบสิ่งแวดล้อมและมาตรการติดตามตรวจสอบคุณภาพสิ่งแวดล้อมตามที่ระบุไว้ในรายงานด้านสิ่งแวดล้อม ของโครงการ(ค)ผลการปฏิบัติตามมาตรการตามที่ระบุในรายงานด้านสิ่งแวดล้อมของโครงการ ซึ่งเจ้าของโครงการจะต้องสรุปผลการปฏิบัติในรูปของตารางตามท้ายประกาศนี้การรายงานผลการปฏิบัติตามมาตรการจะต้องแสดงรูปถ่ายกิจกรรมในระหว่างการดำเนินการหากพบว่าเจ้าของโครงการไม่สามารถปฏิบัติตามมาตรการได้ให้อธิบายปัญหา อุปสรรคในการดำเนินการและเสนอแนะแนวทางในการแก้ไขปรับปรุง(ง)หากในรายงานด้านสิ่งแวดล้อมระบุว่าจะต้องมีการตรวจวัดคุณภาพสิ่งแวดล้อม การรายงานผลการปฏิบัติจะต้องประกอบด้วยรายละเอียดอย่างน้อยดังต่อไปนี้๑)ให้แสดงตำแหน่งสถานีตรวจวัดหรือจุดตรวจวัดคุณภาพสิ่งแวดล้อมพร้อมระบุพิกัดลงในแผนที่ที่มีมาตราส่วนที่แสดงรายละเอียดที่ชัดเจนเพียงพอต่อการพิจารณา๒) ให้แสดงหลักฐาน รูปถ่ายการเก็บตัวอย่าง ช่วงเวลาที่เก็บตัวอย่างและเอกสารต่าง ๆ ที่เกี่ยวข้องในการเก็บตัวอย่างให้ครบถ้วนซึ่งการเก็บตัวอย่างสิ่งแวดล้อม (Environmental Sampling) การวิเคราะห์ผล จะต้องเป็นไปตามหลักวิชาการ เกณฑ์มาตรฐานของหน่วยงานราชการ๓) ให้แสดงผลการวิเคราะห์คุณภาพสิ่งแวดล้อมซึ่งการดำเนินการวิเคราะห์คุณภาพสิ่งแวดล้อมนั้นจะต้องดำเนินการโดยหน่วยงานที่ได้ขึ้นทะเบียนไว้กับกรมโรงงานอุตสาหกรรม นอกจากนั้นในใบแสดงผลการวิเคราะห์ให้เป็นไปตามที่กรมโรงงานอุตสาหกรรมกำหนดหากพบว่าไม่สามารถตรวจวัดค่าได้ (Not Detectable; ND) ให้ระบุค่าต่ำสุดที่สามารถตรวจวัดได้ (Detection Limit) ของวิธีวิเคราะห์ที่ใช้นอกจากนี้จะต้องแสดงผลเปรียบเทียบกับค่ามาตรฐานคุณภาพสิ่งแวดล้อมของประเทศไทยในกรณีที่ค่าตรวจวัดดัชนีคุณภาพสิ่งแวดล้อมมีค่าเกินเกณฑ์มาตรฐานหรือเกินเกณฑ์ที่กำหนด ผู้จัดทำรายงานจะต้องวิเคราะห์หาสาเหตุ ระบุการแก้ไขปัญหาหรือเสนอแนะแนวทางในการบรรเทาหรือแก้ไขปัญหาดังกล่าวให้เหมาะสมข้อ ๕ ผู้มีสิทธิจัดทำรายงานผลการปฏิบัติตามมาตรการจะต้องได้รับใบรับรองจากอธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายซึ่งคุณสมบัติและการสั่งพักใช้และการเพิกถอนใบรับรองของผู้มีสิทธิจัดทำรายงานผลการปฏิบัติตามมาตรการให้เป็นไปตามที่กรมธุรกิจพลังงานประกาศกำหนดข้อ ๖ ให้จัดส่งรายงานผลการปฏิบัติตามมาตรการพร้อมแผ่นบันทึกข้อมูลต่อกรมธุรกิจพลังงาน จำนวนไม่น้อยกว่าห้าชุด ดังนี้(๑) ในระยะก่อสร้างอย่างน้อยหนึ่งครั้งหรือตามเงื่อนไขที่กรมธุรกิจพลังงานกำหนด(๒) ในระยะดำเนินการอย่างน้อยปีละหนึ่งครั้งโดยให้จัดส่งครั้งแรกนับจากวันที่เปิดใช้งานแล้วไม่น้อยกว่าสิบสองเดือน(๓) ในกรณีที่เจ้าของโครงการ ไม่ปฏิบัติตามมาตรการที่ระบุในรายงานด้านสิ่งแวดล้อมผู้จัดทำรายงานผลการปฏิบัติตามมาตรการจะต้องแจ้งต่อกรมธุรกิจพลังงานทันทีประกาศณ วันที่ ๗ ตุลาคม พ.ศ. ๒๕๕๖พงษ์ศักดิ์รักตพงศ์ไพศาลรัฐมนตรีว่าการกระทรวงพลังงาน[เอกสารแนบท้าย]๑. เอกสารแนบท้ายประกาศกระทรวงพลังงาน เรื่อง หลักเกณฑ์ วิธีการระเบียบปฏิบัติ และแนวทางในการจัดทำรายงานผลการปฏิบัติตามมาตรการป้องกัน แก้ไข ลดติดตาม และตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อ พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๒ พฤศจิกายน๒๕๕๖อุษมล/ผู้ตรวจ๒๕ พฤศจิกายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๕๙ ง/หน้า ๓๓/๑๘ พฤศจิกายน ๒๕๕๖